Document ID: 32014D0027

KOMISIJOS ĮGYVENDINIMO SPRENDIMAS
2014 m. sausio 17 d.
dėl Sąjungos 2014 m. finansinės pagalbos Europos Sąjungos etaloninėms laboratorijoms
(pranešta dokumentu Nr. C(2014) 104)
(Tekstas autentiškas tik anglų, danų, ispanų, italų, olandų, prancūzų, švedų ir vokiečių kalbomis)
(2014/27/ES)
EUROPOS KOMISIJA,
atsižvelgdama į Sutartį dėl Europos Sąjungos veikimo,
atsižvelgdama į 2009 m. gegužės 25 d. Tarybos sprendimą 2009/470/EB dėl išlaidų veterinarijos srityje (1), ypač į jo 31 straipsnio 2 dalį,
atsižvelgdama į 2004 m. balandžio 29 d. Europos Parlamento ir Tarybos reglamentą (EB) Nr. 882/2004 dėl oficialios kontrolės, kuri atliekama siekiant užtikrinti, kad būtų įvertinama, ar laikomasi pašarus ir maistą reglamentuojančių teisės aktų, gyvūnų sveikatos ir gerovės taisyklių (2), ypač į jo 32 straipsnio 7 dalį,
kadangi:
(1)
remiantis Europos Parlamento ir Tarybos reglamento (ES, Euratomas) Nr. 966/2012 (3) (toliau - Finansinis reglamentas) 84 straipsniu ir Komisijos deleguotojo reglamento (ES) Nr. 1268/2012 (4) (toliau - Įgyvendinimo taisyklės) 94 straipsniu, prieš prisiimant įsipareigojimą dėl išlaidų iš Sąjungos biudžeto, institucija ar valdžios institucijos, kurioms institucija yra pavedusi įgaliojimus, turi priimti finansavimo sprendimą, kuriame išdėstomi pagrindiniai su biudžeto išlaidomis susijusių veiksmų elementai;
(2)
Komisijos tarnybos įvertino ir patvirtinto ES etaloninių laboratorijų 2013 m. pateiktas 2014 m. darbo programas ir atitinkamas biudžeto sąmatas;
(3)
todėl Sąjungos finansinė parama turėtų būti teikiama paskirtoms ES etaloninėms laboratorijoms, siekiant prisidėti prie bendro jų veiklos, susijusios su Reglamento (EB) Nr. 882/2004 32 straipsnyje nustatytų funkcijų ir pareigų atlikimu, finansavimo. Sąjungos finansinė parama turėtų sudaryti 100 % tinkamų finansuoti sąnaudų ir neviršyti ES finansinės paramos sumos, nustatytos šiame sprendime;
(4)
Komisijos įgyvendinimo reglamentu (ES) Nr. 135/2013 (5) nustatomos ES etaloninių laboratorijų rengiamų praktinių seminarų atitikties reikalavimams taisyklės. Jame taip pat nustatyta, kad finansinė parama skiriama ne daugiau kaip 32-iems praktinių seminarų dalyviams, trims kviestiniams kalbėtojams ir dešimčiai trečiųjų šalių atstovų. Nuo šio apribojimo nukrypti leidžianti nuostata turėtų būti numatyta tam tikroms ES etaloninėms laboratorijoms, kurioms reikalinga parama daugiau kaip 32-iems dalyviams priimti, kad tų seminarų rezultatai būtų optimalūs. Nuo apribojimo leidžiama nukrypti, jei Europos Sąjungos etaloninė laboratorija vadovauja organizuojant seminarą su kita ES etalonine laboratorija ir prisiima už jį atsakomybę;
(5)
šešių paskirtų Jungtiniam tyrimų centrui priklausančių ES etaloninių laboratorijų ryšiai nustatyti metiniame administraciniame susitarime, prie kurio pridėta darbo programa ir skirtas atitinkamas biudžetas, nes tiek Jungtinis tyrimų centras, tiek Sveikatos ir vartotojų reikalų generalinis direktoratas yra Komisijos tarnybos;
(6)
šiame sprendime numatytos priemonės atitinka Maisto grandinės ir gyvūnų sveikatos nuolatinio komiteto nuomonę,
PRIĖMĖ ŠĮ SPRENDIMĄ:
1 straipsnis
Sąjunga suteikia finansinę paramą Laboratoire de sécurité des aliments (LSA), priklausančiai L’Agence nationale de sécurité sanitaire de l’alimentation, de l’environnement et du travail (ANSES), (Mezon Alforas, Prancūzija), 2014 m. sausio 1 d.-gruodžio 31 d. laikotarpiu tokiai veiklai vykdyti:
a)
pieno ir pieno produktų analizei ir tyrimams atlikti skirta finansinė parama neviršija 360 000 EUR;
b)
bakterijos Listeria monocytogenes analizei ir tyrimams atlikti skirta finansinė parama neviršija 413 000 EUR;
c)
koaguliazę gaminančių bakterijų Staphylococci, tarp jų ir Staphylococccus aureus, analizei ir tyrimams atlikti skirta finansinė parama neviršija 359 000 EUR.
2 straipsnis
Sąjunga suteikia finansinę paramą Rijksinstituut voor Volksgezondheid en Milieu (RIVM) (Bilthovenas, Nyderlandai) zoonozių (salmonelių) analizei ir tyrimams atlikti.
Ši finansinė parama 2014 m. sausio 1 d.-gruodžio 31 d. laikotarpiu neviršija 497 000 EUR.
3 straipsnis
Sąjunga suteikia finansinę paramą Laboratorio de Biotoxinas Marinas, Agencia Española de Seguridad Alimentaria y Nutrición (Ministerio de Sanidad y Política Social) (Vigas, Ispanija) jūrinių biotoksinų stebėsenai vykdyti.
Ši finansinė parama 2014 m. sausio 1 d.-gruodžio 31 d. laikotarpiu neviršija 330 000 EUR.
4 straipsnis
Sąjunga suteikia finansinę paramą Laboratory of the Centre for Environment, Fisheries and Aquaculture Science (CEFAS) (Veimutas, Jungtinė Karalystė) 2014 m. sausio 1 d.-gruodžio 31 d. laikotarpiu tokiai veiklai vykdyti:
a)
dvigeldžių moliuskų virusinio ir bakterinio užterštumo stebėsenai vykdyti skirta finansinė parama neviršija 344 000 EUR;
b)
su vėžiagyvių ligomis susijusiai veiklai vykdyti skirta finansinė parama neviršija 160 000 EUR.
5 straipsnis
Sąjunga suteikia finansinę paramą Istituto Superiore di Sanità (ISS) (Roma, Italija) 2014 m. sausio 1 d.-gruodžio 31 d. laikotarpiu tokiai veiklai vykdyti:
a)
bakterijos Escherichia Coli, įskaitant Verotoxigenic E. Coli (VTEC), analizei ir tyrimams atlikti skirta finansinė parama neviršija 344 000 EUR;
b)
parazitų (visų pirma Trichinella, Echinococcus ir Anisakis) analizei ir tyrimams atlikti skirta finansinė parama neviršija 377 000 EUR;
c)
tam tikrų Reglamento (EB) Nr. 882/2004 VII priedo I skirsnio 12 punkto d papunktyje nurodytų medžiagų liekanoms tirti skirta finansinė parama neviršija 330 000 EUR.
6 straipsnis
Sąjunga suteikia finansinę paramą Statens Veterinärmedicinska Anstalt (SVA) (Upsala, Švedija) bakterijos Campylobacter stebėsenai vykdyti.
Ši finansinė parama 2014 m. sausio 1 d.-gruodžio 31 d. laikotarpiu neviršija 423 000 EUR.
7 straipsnis
Sąjunga suteikia finansinę paramą Fødevareinstituttet, Danmarks Tekniske Universitet (DTU) (Kopenhaga, Danija) atsparumo antimikrobinėms medžiagoms stebėsenai vykdyti.
Ši finansinė parama 2014 m. sausio 1 d.-gruodžio 31 d. laikotarpiu neviršija 517 000 EUR.
8 straipsnis
Sąjunga suteikia finansinę paramą Animal Health and Veterinary Laboratories Agency (buvusi VLA) (Niu Hau, Veibridžas, Jungtinė Karalystė) 2014 m. sausio 1 d.- gruodžio 31 d. laikotarpiu tokiai veiklai vykdyti:
a)
užkrečiamosios spongiforminės encefalopatijos stebėsenai vykdyti finansinė parama 2014 m. sausio 1 d.-gruodžio 31 d. laikotarpiu neviršija 317 000 EUR;
b)
nukrypstant nuo Komisijos įgyvendinimo reglamento (ES) Nr. 926/2011 (6) 10 straipsnio su pakeitimais, padarytais Įgyvendinimo reglamentu (ES) Nr. 135/2013, Europos Sąjungos etaloninė laboratorija turi teisę prašyti finansinės paramos, kai praktiniame seminare, susijusiame su prieš tai minėta veikla, dalyvauja daugiau kaip 32 dalyviai;
c)
su Niukaslo liga susijusiai veiklai vykdyti skirta finansinė parama neviršija 113 000 EUR;
d)
su paukščių gripu susijusiai veiklai vykdyti skirta finansinė parama neviršija 403 000 EUR.
9 straipsnis
Sąjunga suteikia finansinę paramą Centre Wallon de Recherches agronomiques (CRA-W) (Žanblu, Belgija) gyvūninių baltymų pašaruose analizei ir tyrimams atlikti.
Ši finansinė parama 2014 m. sausio 1 d.-gruodžio 31 d. laikotarpiu neviršija 599 000 EUR.
10 straipsnis
Sąjunga suteikia finansinę paramą Laboratoire de Fougères, priklausančiai L’Agence nationale de sécurité sanitaire de l’alimentation, de l’environnement et du travail (ANSES) (Fužeras, Prancūzija) tam tikrų Reglamento (EB) Nr. 882/2004 VII priedo I skirsnio 12 punkto b papunktyje nurodytų medžiagų liekanų kiekiui nustatyti.
Ši finansinė parama 2014 m. sausio 1 d.-gruodžio 31 d. laikotarpiu neviršija 512 000 EUR.
11 straipsnis
Sąjunga suteikia finansinę paramą Bundesamt für Verbraucherschutz und Lebensmittelsicherheit (BVL) (Berlynas, Vokietija) tam tikrų Reglamento (EB) Nr. 882/2004 VII priedo I skirsnio 12 punkto c papunktyje nurodytų medžiagų liekanų kiekiui nustatyti.
Ši finansinė parama 2014 m. sausio 1 d.-gruodžio 31 d. laikotarpiu neviršija 512 000 EUR.
12 straipsnis
Sąjunga suteikia finansinę paramą RIKILT - Maisto saugos institutui, kuris yra Vageningeno universiteto ir mokslinių tyrimų centro dalis, (Vageningenas, Nyderlandai) tam tikrų Reglamento (EB) Nr. 882/2004 VII priedo I skirsnio 12 punkto a papunktyje nurodytų medžiagų liekanų kiekiui nustatyti.
Ši finansinė parama 2014 m. sausio 1 d.-gruodžio 31 d. laikotarpiu neviršija 512 000 EUR.
13 straipsnis
Sąjunga suteikia finansinę paramą Chemisches und Veterinäruntersuchungsamt (CVUA) (Freiburgas, Vokietija) 2014 m. sausio 1 d.-gruodžio 31 d. laikotarpiu tokiai veiklai vykdyti:
a)
pesticidų liekanų gyvūninės kilmės maiste ir gaminiuose, kuriuose yra daug riebalų, analizei ir tyrimui atlikti skirta finansinė parama neviršija 244 000 EUR;
b)
dioksinų ir PCB pašaruose ir maisto produktuose analizei ir tyrimui atlikti skirta finansinė parama neviršija 510 000 EUR.
14 straipsnis
Sąjunga suteikia finansinę paramą Fødevareinstituttet, Danmarks Tekniske Universitet (DTU) (Sioborgas, Danija) pesticidų liekanų grūduose ir pašaruose analizei ir tyrimams atlikti.
Ši finansinė parama 2014 m. sausio 1 d.-gruodžio 31 d. laikotarpiu neviršija 257 000 EUR.
15 straipsnis
Sąjunga suteikia finansinę paramą Laboratorio Agrario de la Generalitat Valenciana (LAGV)/Grupo de Residuos de Plaguicidas de la Universidad de Almería (PRRG), (Almerija, Ispanija) pesticidų liekanų vaisiuose ir daržovėse, įskaitant produktus, kuriuose daug vandens ir rūgščių, analizei ir tyrimams atlikti.
Ši finansinė parama 2014 m. sausio 1 d.-gruodžio 31 d. laikotarpiu neviršija 440 000 EUR.
16 straipsnis
Sąjunga suteikia finansinę paramą Chemisches und Veterinäruntersuchungsamt (CVUA) (Štutgartas, Vokietija) pesticidų liekanų analizei ir tyrimams atlikti taikant pavienių pesticidų liekanų nustatymo metodus.
Ši finansinė parama 2014 m. sausio 1 d.-gruodžio 31 d. laikotarpiu neviršija 428 000 EUR.
17 straipsnis
Sąjunga suteikia finansinę paramą Laboratorio Central de Sanidad (LCV) de Algete, Ministerio de Agricultura, PESCA y Alimentación, (Alchetė (Madridas), Ispanija) su afrikine arklių liga susijusiai veiklai vykdyti.
Ši finansinė parama 2014 m. sausio 1 d.-gruodžio 31 d. laikotarpiu neviršija 110 000 EUR.
18 straipsnis
Sąjunga suteikia finansinę paramą Pirbright Institute (buvęs AFRC Institute for Animal Health) (Perbraitas, Jungtinė Karalystė) 2014 m. sausio 1 d.-gruodžio 31 d. laikotarpiu tokiai veiklai vykdyti:
a)
su vezikuline kiaulių liga susijusiai veiklai vykdyti skirta finansinė parama neviršija 61 000 EUR;
b)
su mėlynojo liežuvio liga susijusiai veiklai vykdyti skirta finansinė parama neviršija 266 000 EUR;
c)
su snukio ir nagų liga susijusiai veiklai vykdyti skirta finansinė parama neviršija 396 000 EUR.
19 straipsnis
Sąjunga skiria finansinę paramą Danijos technikos universiteto Nacionalinio veterinarijos instituto Naminių paukščių, žuvų ir kailinių žvėrelių departamentui (Orhusas, Danija) su žuvų ligoms susijusiai veiklai vykdyti.
Ši finansinė parama 2014 m. sausio 1 d.-gruodžio 31 d. laikotarpiu neviršija 350 000 EUR.
20 straipsnis
Sąjunga suteikia finansinę paramą IFREMER (La Trambladas, Prancūzija) su dvigeldžių moliuskų ligomis susijusiai veiklai vykdyti.
Ši finansinė parama 2014 m. sausio 1 d.-gruodžio 31 d. laikotarpiu neviršija 200 000 EUR.
21 straipsnis
Sąjunga suteikia finansinę paramą Institut für Virologie der Tierärztlichen Hochschule Hannover (Hanoveris, Vokietija) su klasikiniu kiaulių maru susijusiai veiklai vykdyti.
Ši finansinė parama 2014 m. sausio 1 d.-gruodžio 31 d. laikotarpiu neviršija 388 000 EUR.
22 straipsnis
Sąjunga suteikia finansinę paramą Centro de Investigación en Sanidad Animal (Valdeolmosas, Ispanija) su afrikiniu kiaulių maru susijusiai veiklai vykdyti.
Ši finansinė parama 2014 m. sausio 1 d.-gruodžio 31 d. laikotarpiu neviršija 317 000 EUR.
23 straipsnis
Sąjunga suteikia finansinę paramą Švedijos žemės ūkio mokslų universiteto Gyvūnų veislininkystės ir genetikos departamento INTERBULL centrui (Upsala, Švedija) bendradarbiavimui vienodinant grynaveislių veislinių galvijų tyrimo metodus ir rezultatų vertinimą plėtoti.
Ši finansinė parama 2014 m. sausio 1 d.-gruodžio 31 d. laikotarpiu neviršija 150 000 EUR.
24 straipsnis
Sąjunga skiria finansinę paramą ANSES priklausančiai Laboratoire de santé animale (Mezon Alforas, Prancūzija) su brucelioze susijusiai veiklai vykdyti.
Ši finansinė parama 2014 m. sausio 1 d.-gruodžio 31 d. laikotarpiu neviršija 299 000 EUR.
25 straipsnis
Sąjunga skiria finansinę paramą ANSES priklausančioms Laboratoire de santé animale, (Mezon Alforas) ir Laboratoire de pathologie équine (Doziulė, Mezon Alforas, Prancūzija) su arklių ligomis, išskyrus afrikinę arklių ligą, susijusiai veiklai vykdyti.
Ši finansinė parama 2014 m. sausio 1 d.-gruodžio 31 d. laikotarpiu neviršija 559 000 EUR.
26 straipsnis
Sąjunga suteikia finansinę paramą ANSES priklausančiai Laboratoire d’études sur la rage et la pathologie des animaux sauvages (Malzevilis, Prancūzija) su pasiutlige susijusiai veiklai vykdyti.
Ši finansinė parama 2014 m. sausio 1 d.-gruodžio 31 d. laikotarpiu neviršija 282 000 EUR.
27 straipsnis
Sąjunga suteikia finansinę paramą Centro de Vigilancia Sanitaria Veterinaria (VISAVET), Universidad Complutense de Madrid (Madridas, Ispanija) su tuberkulioze susijusiai veiklai vykdyti.
Ši finansinė parama 2014 m. sausio 1 d.-gruodžio 31 d. laikotarpiu neviršija 260 000 EUR.
28 straipsnis
Sąjunga skiria finansinę paramą ANSES priklausančiai Laboratoire de Sophia-Antipolis (Sofijos Antipolis, Prancūzija) su bičių sveikata susijusiai veiklai vykdyti.
Ši finansinė parama 2014 m. sausio 1 d.-gruodžio 31 d. laikotarpiu neviršija 422 000 EUR.
29 straipsnis
Sąjunga suteikia finansinę paramą Europos Komisijos Jungtiniam tyrimų centrui (Gelis, Belgija) 2014 m. sausio 1 d.-gruodžio 31 d. laikotarpiu toliau nurodytai veiklai vykdyti:
a)
su sunkiaisiais metalais pašaruose ir maiste susijusiai veiklai vykdyti skirta finansinė parama neviršija 239 000 EUR;
b)
su mikotoksinais susijusiai veiklai vykdyti skirta finansinė parama neviršija 271 000 EUR;
c)
su policikliniais aromatiniais angliavandeniliais (PAA) susijusiai veiklai vykdyti skirta finansinė parama neviršija 269 000 EUR;
d)
su gyvūnų mitybos priedais susijusiai veiklai vykdyti skirta finansinė parama neviršija 71 000 EUR.
30 straipsnis
Sąjunga suteikia finansinę paramą Europos Komisijos Jungtiniam tyrimų centrui (Ispra, Italija) 2014 m. sausio 1 d.-gruodžio 31 d. laikotarpiu toliau nurodytai veiklai vykdyti:
a)
su medžiagomis ir gaminiais, besiliečiančiais su maistu, susijusiai veiklai vykdyti skirta finansinė parama neviršija 380 000 EUR;
b)
su genetiškai modifikuotais organizmais susijusiai veiklai vykdyti skirta finansinė parama neviršija 410 000 EUR;
31 straipsnis
1-30 straipsniuose nurodytos Sąjungos finansinės paramos dydis yra 100 % tinkamų finansuoti išlaidų, kaip apibrėžta šiame sprendime.
32 straipsnis
Šis sprendimas yra finansavimo sprendimas, kaip apibrėžta Finansinio reglamento 84 straipsnyje.
33 straipsnis
Šis sprendimas skirtas priede išvardytoms laboratorijoms.
Priimta Briuselyje 2014 m. sausio 17 d.

Labels: 5
7
0
6
15